RAZPIS ZA ERASMUS+ MOBILNOST Z NAMENOM

**ŠTUDIJA**

**za študijsko leto 2022/2023 za študente Fakultete za dizajn**

Rok za prijavo: **1.2.2022**

Razpisna dokumentacija: Razpis

Prijavni obrazec

Kontaktna oseba: Jan Krmelj

Fakulteta za dizajn, Prevale 10, SI – 1236 TRZIN

Pisarna za mednarodno, znanstveno in raziskovalno dejavnost, tel: 059 23 5011

Naslov za prijavo: jan.krmelj@fd.si

Program ERASMUS+ omogoča študentu, da del rednih študijskih obveznosti na katerikoli stopnji študija, namesto na matični instituciji opravi na partnerski instituciji v tujini. Partnerske institucije so tiste institucije, s katerimi ima matična fakulteta **podpisan medinstitucionalni sporazum o izmenjavi študentov v določenem študijskem letu**. Število izmenjav in trajanje izmenjav je določeno v vsakem od bilateralnih sporazumov. Študenti, ki so do začetka študijskega leta 2022/2023 del študijskih obveznosti opravili v tujini v okviru programa VŽU, Erasmus Mundus, Erasmus+, vendar ne celih 12. mesecev, se lahko tudi prijavijo na ta razpis. Skupni seštevek že opravljenega študija in praktičnega usposabljanja ter zaprošenega ne sme presegati 12 mesecev na posamezno stopnjo študija.

Študent lahko v tujini biva od **najmanj 2 do največ 12 mesecev na vsaki stopnji študija** (dodiplomskem in magistrskem študiju). Sodelujoče države ERASMUS+ so: članice Evropske unije, Islandija, Liechtenstein, Norveška, Severna Makedonija, Srbija in Turčija. Študenti ne smejo opravljati mobilnosti: v državi univerze pošiljateljice, v državi, v kateri med študijem prebivajo, v državi svojega stalnega bivališča in v državi, katere državljani so.

Na razpis ERASMUS+ za študijske izmenjave se lahko prijavi študent FD, ki izpolnjuje naslednje pogoje:

- mora imeti v celotnem času študija v tujini **aktiven status** študenta na FD;

- v času izmenjave mora biti vpisan v **najmanj 2. letnik dodiplomskega študija na FD**;

- dokazuje znanje tujega jezika, v katerem se bo izvajala mobilnost z namenom študija v tujini;

- ima **urejene finančne** obveznosti do FD.

Na razpis je možno prijaviti mobilnosti z namenom študija v tujini, ki bodo izvedene **od 1. junija 2022 do najkasneje 30. septembra 2023**. Minimalno število kreditnih točk, ki jih mora študent med izmenjavo v tujini pridobiti, znaša **za en semester 20 ECTS, za oba semestra pa 40 ECTS. V tujini opravljene obveznosti bodo priznane na matični instituciji.**

Študenti, ki bi se želeli prijaviti za **Erasmus+ mobilnost z namenom študija** v študijskem letu 2022/2023, **morajo oddati:**

**PRIJAVNICO, PORTFOLIO, MOTIVACIJSKO PISMO in ŽIVLJENJEPIS ([Europass CV](https://www.europass.si/kaj-je-europass/zivljenjepis/))**

**do vključno 1.2.2022**

**Zahtevano dokumentacijo posredujte v Pisarno za mednarodno, znanstveno in raziskovalno dejavnost FD**

**(prijavnica se odda v digitalni obliki)**

**POSTOPEK PRIJAVE:**

**Prijava na razpis mora vsebovati naslednje dokumente:**

* **prijavnico,**
* **portfolio,**
* **motivacijsko pismo (ena do dve strani)**
* **življenjepis (Europass CV).**

Do vključno **1. 2. 2022** kandidati oddajo vlogo po elektronski pošti na naslov: jan.krmelj@fd.si

**IZBOR KANDIDATOV:**

Izbor prijavljenih kandidatov bo opravila imenovana komisija za mobilnost, transparentno in objektivno, na podlagi meril za izbor. Če se prijavi več kandidatov, kot je prostih mest, se pri izboru upoštevajo naslednja merila:

* portfolio študenta (50%),
* motivacijsko pismo (10%),
* aktivna udeležba pri študijskem procesu (10%),
* akademski uspeh (20%)
* tutorstvo tujemu študentu in ob-študijske dejavnosti na mednarodnem področju (10%)
* **prednost imajo študentje, ki se še niso udeležili programov mobilnosti v istem ciklu študija.**

**SPREMEMBE POGOJEV RAZPISA IN FINANCIRANJA**

Fakulteta za dizajn si kot izvajalec tega razpisa pridružuje pravico, da v primeru spremenjenih finančnih pogojev ali pojava višje sile spremeni oz. dopolni pogoje financiranja. Spremembe pravil in pogojev sodelovanja na razpisu lahko opravi kadarkoli.

***Nepopolnih prijav in prijav oddanih po roku, ne bomo sprejemali!***

**PRIJAVA za Erasmus+ izmenjave z namenom ŠTUDIJA v letu 2022/2023**

**Ime in priimek:** .......................................................................................

**Datum rojstva:** .................................................

**Naslov stalnega prebivališča:** ………………………………………………………….

**Naslov za obveščanje:** (če je drugačen od stalnega prebivališča)

……………………………………………………………………………………………………………

**Telefon**: ………………………………………………………….

**E-pošta:** ………………………………………………………….

**Državljanstvo:** ................................................

**Smer študija:** ....................................................................................

**Način študija (obkroži):** redniizredni

**Letnik študija v času izmenjave (obkroži):** 2. letnik 3. letnik absolvent

**Institucija gostiteljica, država (informativno lahko navedete do tri institucije gostiteljice):**

1. ………………………………………………………………………………….

2. …………………………………………………………………………………

3. …………………………………………………………………………………

**Znanje tujih jezikov:**

……………………………………………………………………………………………………………………………..

**Na mobilnost v okviru Erasmus+ programa grem:**  prvič drugič

Če je odgovor drugič navedite državo in obdobje trajanja mobilnosti:

Država: ……………………………………………

Trajanje: …………………………………………

Datum: Podpis študenta:

**PODROBNEJŠE INFORMACIJE O**

**RAZPISU ZA ERASMUS+ MOBILNOST Z NAMENOM ŠTUDIJA**

**za študijsko leto 2022/2023 za študente Fakultete za dizajn**

**1. NAZIV IN SEDEŽ IZVAJALCA RAZPISA**

Izvajalec razpisa je Fakulteta za dizajn, samostojni visokošolski zavod, s sedežem Prevale 10, 1236 Trzin (v nadaljevanju FD).

**2. NAMEN IN CILJ RAZPISA**

Erasmus+ je program, ki podpira aktivnosti na področju izobraževanja, usposabljanja, mladih in športa v vseh sektorjih vseživljenjskega učenja (šolsko izobraževanje, visoko šolstvo, nadaljnje izobraževanje, aktivnosti mladih itd.).

Ta razpis se nanaša na KA131–HED, Mobilnost študentov in osebja v terciarnem izobraževanju.

Program Erasmus+ študentu omogoča, da del rednih študijskih obveznosti na katerikoli stopnji študija (vključujoč pripravo diplomskih in magistrskih nalog, a izključujoč raziskovalno delo, ki ni neposredna študijska obveznost), namesto na matični instituciji opravi na partnerski instituciji v tujini. Partnerske institucije so tiste institucije, s katerimi ima matična institucija študenta podpisan medinstitucionalni sporazum o izmenjavi študentov v določenem študijskem letu. Obdobje študija v tujini je omejeno od najmanj 2 do največ 12 mesecev na vsaki stopnji študija. To je na dodiplomskem in magistrskem študiju. Na študij gre lahko študent od drugega letnika dalje.

**Cilji tovrstne mobilnosti so:**

* izboljšanje učnih kompetenc
* povečanje zaposljivosti in možnosti zaposlitve
* povečanje iniciativnosti in podjetništva
* povečanje samozavesti in samospoštovanja
* izboljšanje jezikovnih sposobnosti
* povečanje medkulturne zavesti
* aktivnejše sodelovanje v družbi
* boljše poznavanje EU projektov in EU vrednot
* povečanje motiviranosti za nadaljnje izobraževanje (formalno in neformalno) in usposabljanje po opravljeni mobilnosti

Študij v tujini v okviru programa ERASMUS+ mora biti vnaprej določen z dokumentom **ŠTUDIJSKI SPORAZUM**, ki ga podpišeta Erasmus+ institucionalni koordinator na FD in v tujini.

**Minimalno število kreditnih točk, ki jih mora študent med izmenjavo v tujini pridobiti, znaša za en semester 20 ECTS, za oba semestra 40 ECTS.**

Sodelujoče države v programu ERASMUS+ so članice Evropske unije, Islandija, Liechtenstein, Norveška, Švica, Makedonija, Srbija in Turčija.

Na razpis je možno prijaviti mobilnosti z namenom študija v tujini, ki bodo izvedene od 1. junija 2022 do najkasneje 30. septembra 2023.

**Študenti ne smejo opravljati mobilnosti v državi svojega stalnega bivališča.**

1. **POGOJI ZA KANDIDIRANJE NA RAZPISU TER VSEBINA IN PRIPRAVA VLOGE**

**3.1. Pogoji za kandidiranje**

Na razpis se lahko prijavi študent FD pod naslednjimi pogoji:

* Študent mora imeti v celotnem času študija v tujini aktiven status študenta na FD.
* V času izmenjave mora biti študent vpisan najmanj v 2. letnik dodiplomskega študija na FD.
* Študent ima urejene finančne obveznosti do FD.

**3.2. Vsebina in priprava vloge**

Za prijavo na javni razpis mora prijavitelj predložiti popolno vlogo, ki vsebuje naslednje izpolnjene in podpisane obrazce:

* PRIJAVNICO,
* PORTFOLIO,
* MOTIVACIJSKO PISMO (ena do dve strani),
* ŽIVLJENJEPIS (europass CV).

**4. MERILA ZA IZBOR PRIJAVITELJEV IN NAČIN IZBIRE**

**4.1. Merila za ocenjevanje vlog**

* portfolio študenta (50%),
* motivacijsko pismo (10%),
* aktivna udeležba pri študijskem procesu (10%),
* akademski uspeh (20%)
* tutorstvo tujemu študentu in obštudijske dejavnosti na mednarodnem področju (10%)
* prednost imajo študentje, ki se še niso udeležili programov mobilnosti v istem ciklu študija.

**4.2. Postopek ocenjevanja vlog**

Pisarna za mednarodno in raziskovalno dejavnost pregleda prispele prijave na Razpis in jih posreduje komisiji, ki jo sestavljajo predstojniki oddelkov, Erasmus+ koordinator in vodja referata. Komisija prijave pregleda in naredi izbor. Izbrani študentje prejmejo sklep o izboru za Erasmus+ študijsko izmenjavo in natančna nadaljnja navodila (po elektronski pošti). Izbor Erasmus+ študentov opravi matična institucija na pravičen, transparenten in koherenten način. Izbor kandidatov bo potekal tudi v skladu s Pravilnikom o med-univerzitetni mobilnosti študentov.

1. **FINANČNA DOTACIJA**

Nacionalna agencija (Center RS za mobilnost in evropske programe izobraževanja in usposabljanja – CMEPIUS) bo na podlagi odobrenih sredstev Evropske Komisije in na podlagi prejetih prijav Fakulteti za dizajn odobrila sredstva. Študent programa Erasmus+ ni samodejno upravičen do Erasmus+ finančne pomoči.

Finančna pomoč Erasmus+ sofinancira stroške študija v tujini in ne pokrije stroškov v celoti.

Informativne zneske lahko najdete v spodnji razpredelnici.

|  |  |  |
| --- | --- | --- |
|  | **Dežela Gostiteljica** | **Mesečni znesek** |
| Skupina 1 – najvišji standard | Danska, Finska, Islandija, Irska, Luksemburg, Švedska, Lihtenštajn, Norveška | 600 |
| Skupina 2 – srednji standard | Avstrija, Belgija, Nemčija, Francija, Italija, Grčija, Španija, Ciper, Nizozemska, Malta, Portugalska | 600 |
| Skupina 3 – nižji standard | Bolgarija, Hrvaška, Češka republika, Estonija, Latvija, Litva Madžarska, Poljska, Romunija, Slovaška, Slovenija, Republika Severna Makedonija, Turčija, Srbija, Slovenija | 540 |

Višina je opredeljena v Pogodbi o dodelitvi finančne pomoči v okviru programa Erasmus+, ki jo študent, izbran na razpisu, podpiše pred začetkom študija v tujini in je v okviru najkrajšega oziroma najdaljšega obdobja po tem javnem razpisu. Dotacija je lahko odobrena samo za čas trajanja rednih študijskih obveznosti v skladu z akademskim koledarjem na partnerski instituciji ter v okviru najkrajšega oziroma najdaljšega obdobja po tem javnem razpisu.

Študent, ki odhaja v tujino, še naprej prejema celoten znesek morebitne nacionalne štipendije.

Število razpoložljivih mest, višina mesečne finančne pomoči in število odobrenih mesecev na posameznega študenta so odvisni od višine odobrenih sredstev s strani Nacionalne agencije (CMEPIUS).

Če odobrena sredstva ne bodo zadoščala za celotno število prijavljenih mesecev študija v tujini, bo FD znižala število mesecev sofinanciranja.

Pravice, obveznosti in odgovornosti študentov pri dodelitvi finančne pomoči bodo konkretneje opredeljene v Pogodbi o finančni pomoči, ki jo mora študent s FD skleniti pred odhodom na študijsko izmenjavo v tujino.

1. **NAČIN PRIJAVE IN ROK ZA ODDAJO VLOG**

Študent, ki želi oditi na študij v tujino kot »Erasmus+ študent«, izpolni **prijavni obrazec** in ga skupaj z ostalo zahtevano dokumentacijo, natančneje opisano pod točko 3.2. tega razpisa, **do 1. februarja 2022 pošlje** na email naslov: jan.krmelj@fd.si **. Nepopolne prijave in prijave oddane po predpisanem roku za oddajo, ne bodo obravnavane.**

Več informacij lahko zainteresirani dobijo pri Erasmus+ institucionalnem koordinatorju na FD, Jan Krmelj (jan.krmelj@fd.si).

Na podlagi prejetih prijav FD izvede izbirni postopek in študenta obvesti s sklepom o izboru. Vsi izbrani študenti bodo imeli možnost zaprositi za finančno pomoč Erasmus+.

**6. OBVEŠČANJE O IZBORU**

O izboru bodo študenti obveščeni s sklepom o izboru, ki ga izda FD.

**7. UGOVOR**

Prijavitelji lahko vloži morebitne ugovore zoper sklepov o izboru pri pristojni Komisiji v roku 8 dni od vročitve sklepa o izboru. Komisija s sklepom odloči o razrešitvi ugovorov. Vloženi ugovor ne zadrži podpisa pogodb z izbranimi prijavitelji. V ugovoru morajo biti v pisni obrazložitvi natančno opredeljeni razlogi, zaradi katerih je ugovor vložen. Predmet ugovora ne morejo biti pogoji za prijave študentov in postavljena merila za ocenjevanje vlog.

**8. RAZPISNA DOKUMENTACIJA**

Razpisna dokumentacija je na voljo na spletnem naslovu FD:

Trzin, dne 6.1.2022

 Jan Krmelj

 Erasmus+ Institucionalni koordinator